PRIPREMA ZA IZVOĐENJE NASTAVNOG SATA U SREDNJIM ŠKOLAMA

Nastavna jedinica:

**DNEVNIK DIANE BUDISAVLJEVIĆ I PERIOD DRUGOG SVJETSKOG RATA U HRVATSKOJ**

PRIPREMA ZA IZVOĐENJE NASTAVE

**I. OPĆI PODACI**

Škola: srednja škola, gimnazija

Razred: 2. razred (trogodišnje škole, strukovne škole), 4. razred (gimnazije)

Nastavni predmet: Povijest

Nastavna cjelina:

Nastavna tema: Dnevnik Diane Budisavljević i razdoblje Drugog svjetskog rata u Hrvatskoj

Tip sata: obrada novog gradiva

**II. CILJEVI I ISHODI UČENJA**

**Cilj nastavne jedinice:** Učenici bi trebali upoznati lik Diane Budisavljević i shvatiti važnost njezine humanitarne akcije. Obradom ove jedinice pružit će im se dodatne informacije o funkcioniranju ustaškog režima i sustava terora u Nezavisnoj Državi Hrvatskoj (NDH).

razumijeti funkcioniranje ustaškog režima u NDH, s naglaskom na njezin sustav terora, i prepoznati sličnosti između tog sustava i sustava nacističke Njemačke.

**Ishodi učenja:**

Učenik će biti sposoban:

**Ishod 1.**

Prisjetiti se kronoloških podataka i događaja vezanih uz početak Drugog svjetskog rata u Hrvatskoj i osnivanje NDH

**Ishod 2.**

Objasniti važnost Diane Budisavljević i njezine Akcije

**Ishod 3.**

Navesti i objasniti barem tri razloga zašto su Ustaše progonile Židove, Srbe, Rome i druge društvene skupine

**Ishod 4.**

Primijeniti znanje o rasnim zakonima i progonima društvenih skupina u nacističkoj Njemačkoj na situaciju u NDH

**Ishod 5.**

Vrednovati važnost Akcije Diane Budisavljević za spašavanje pravoslavnih žena i djece iz logora

**ARTIKULACIJA NASTAVNOG SATA**

1. **Uvodni dio – 8 min**
* Ponavljanje gradiva – 5 min
* Motivacija – 2 min
* Najava nove nastavne jedinice – 1 min
1. **Glavni dio – 50 min + gledanje filma 88 min**
* Obrada nove nastavne jedinice
1. Osnivanje i funkcioniranje ustaškog režima – 5 min
2. Rasni zakoni i sustav terora – 10 min
3. Biografija Diane Budisavljević – 5 min
4. Prikazivanje filma „Dnevnik Diane Budisavljević“
5. Dojmovi, pitanja i komentari – 5 min
6. Rad na izvorima – 20 min
7. Prezentacija učeničkih plakata – 10 min
8. **Završni dio – 5 min**
* Ponavljanje gradiva – 5 min
1. **OBLICI RADA:** frontalni rad, individualni rad, rad u paru, grupni rad
2. **METODE RADA:** metoda usmenog izlaganja, metoda razgovora, metoda demonstracije, metoda rada s tekstom, metoda čitanja, metoda pisanja, metoda rada s povijesnim zemljovidom
3. **MEDIJI POUČAVANJA:** Power Point prezentacija, računalo, projektor, prezentacijsko platno, slikovni materijal, radni listići
4. **KORELACIJA:** hrvatski jezik, geografija, građanski odgoj, etika
5. **POPIS PRILOGA:**

Slikovni materijal:

1. Fotografija dvorca – motivacija
2. Fotografija naloga o izuzeću Julija Budisavljevića
3. Fotografija Diane Budisavljević

Tekstualni materijal:

1. Odabrani citati ustaških političara
2. Biografija Diane Budisavljević
3. Ulomci iz transkripata svjedočenja djece koja su spašena u Akciji Diane Budisavljević

Audiovizualni materijal:

Film Dnevnik Diane Budisavljević

1. **RAZRADA NASTAVNOG SATA**

|  |  |  |  |  |  |
| --- | --- | --- | --- | --- | --- |
| **ETAPE NASTAVNOG SATA** | **UČITELJ** | **UČENIK** | **OBLICI RADA** | **METODE RADA** | **NASTAVNA SREDSTVA I POMAGALA** |
| **UVODNI DIO***Ponavljanje gradiva (5')**Motivacija za rad (2')**Najava nastavne jedinice (1')* | Učitelj/ica dijeli učenike u parove te im zadaje zadatak.*Sada ćete se u parovima (prema rasporedu sjedenja) prisjetiti što smo dosada naučili o Hrvatskoj uoči i za vrijeme Drugog svjetskog rata, o Ustašama i ustaškom režimu. Razgovarajte o temi, a ono što smatrate najvažnijim, zapišite u bilježnice. Nekoliko učenika će nakon toga prezentirati što su napisali.* Učitelj/ica nakon pet minuta označava kraj razgovora o naučenom gradivu i pita učenike tko želi prezentirati. Ako se nitko ne javi, učitelj/proziva učenike.Učitelj/ica postavlja učenicima pitanje: Š*to za vas znači pojam građanske ili humanitarne akcije? Znate li neku takvu akciju koja se danas odvija ili se odvijala u prošlosti? Znate li neku povijesnu ili suvremenu osobu koja je pokrenula neku takvu akciju? Zašto su takve akcije važne za društvo?*Prikazati sliku, medalju i certifikat koje dobivaju Pravednici među narodima. Pitati učenike znaju li tko su Pravednici među narodima, za što se dobiva ta titula, tko je daje, kakvo je njihovo mišljenje o tome?Ako učenici ne znaju odgovor na pitanje, učitelj/ica objašnjava.Učitelj/ica govori učenicima da prate tijekom filma i ostatka sata sve o akciji Diane Budisavljević i na kraju sata će joj reći kakav je tretman prema akciji i samoj Diani Budisavljević bio nakon završetka rata, kao i kakav je danas. Učiteljica prikazuje na prezentaciji nekoliko citata visokih ustaških dužnosnika iz kojih se vidi namjera ustaša da „očiste“ teritorij NDH od svih manjina. Traži od učenika da ih pročitaju.*Na platnu su prikazane tri izjave tri visoka ustaška dužnosnika. Molim vas pročitajte ih i odgovorite pitanje: Koji je glavni cilj Ustaša prema ovim citatima? Koje grupe smatraju najvećim neprijateljima?*Učitelj/ica najavljuje gledanje filma i novu nastavnu jedinicu. *Danas ćemo gledati film naslova „Dnevnik Diane Budisavljević“ redateljice Dane Budisavljević. Prije filma ću vam dati uvod u film, a nakon njega ćemo zajedno komentirati njegove najzanimljivije dijelove.* Učitelj/ica projicira naslov filma i ime i prezime redateljice na prezentaciji. | Učenici se dijele u parove, slušaju upute za zadatak i nakon toga počinju tiho razgovarati o tome što su dosada naučili.Očekivani odgovori/događaji kojih bi se učenici trebali prisjetiti:*Hitlerovi planovi za napad na SSSR; strah od nesigurnosti na jugoistoku Europe, posebice u Jugoslaviji; pristupanje Jugoslavije Trojnom paktu; državni udar; Travanjski rat; okupacija jugoslavenskog teritorija od strane zemalja Trojnog pakta; stvaranje NDH; proglašenje NDH s Antom Pavelićem na čelu; Rimski ugovori; funkcioniranje ustaške države; ustaška politika.*Učenici prezentiraju ključne događaje kojih su se prisjetili.Učenici odgovaraju na pitanja. Očekivani odgovori: *Građanska akcija je akcija koju pokreću građani ujedinjeni oko nekog zajedničkog cilja ili za pomoć nekome. Humanitarna akcija je akcija pokrenuta za pomoć nekome, oboljelima, siromašnima, itd.* *Danas postoje razne takve akcije, za pomoć siromašnima, gladnima, za obnovu Zagreba. Organizacije kao Crveni Križ, UNICEF, udruge građana. Takve akcije važne su jer su ih pokrenuli građani sami s ciljem pomoći nekome u vremenima krize i teškoća.* Učenici gledaju prikazane fotografije i odgovaraju na postavljena pitanja. Očekivani odgovori: *Pravednicima među narodima proglašavaju se osobe koje su u vrijeme Drugog svjetskog rata pomagale Židovima, bilo da su ih skrivali u svojim kućama i na svojim imanjima, nabavljali im lažne dokumente i na taj način im pomagali da napuste zemlje u kojima im je prijetila opasnost ili su im na druge načine pomagali da pobjegnu. To priznanje dodjeljuje im Yad Vashem, memorijalni centar iz Izraela, koji je osnovan kako bi održao sjećanje na Holokaust.* Učenici čitaju tekst prikazan na platnu i odgovaraju na pitanja.Očekivani odgovor: *„Očistiti“ NDH od svih drugih naroda, ostaviti samo Hrvate kao etnički čisti i nadmoćni narod. Posebno ističu Srbe i Židove.*Učenici slušaju najavu nastavne jedinice.Učenici zapisuju naslov filma u svoje bilježnice. | Frontalni rad, rad u paruFrontalni radFrontalni radFrontalni radIndividualni radIndividualni rad | Metoda usmenog izlaganja, metoda razgovora, metoda pisanjaMetoda razgovoraMetoda razgovoraMetoda demonstracije, metoda razgovora, metoda pisanjaMetoda demonstracije, metoda rada s tekstom, metoda razgovoraMetoda usmenog izlaganjaMetoda pisanja, metoda demonstracije | Vizualna – PP prezentacijaVizualna – PP prezentacijaVizualna – PP prezentacija |
| **GLAVNI DIO***Osnivanje i funkcioniranje ustaškog režima (5')**Rasni zakoni i sustav terora (10')**Logori u NDH**Bitka na Kozari i kozaračka djeca**Biografija Diane Budisavljević (5')**Film “Dnevnik Diane Budisavljević (1:30)**Dojmovi, pitanja i komentari (10’)**Rad na izvorima (20’)**Prezentacija učeničkih plakata (10’)* | Učitelj/ica započinje svoje izlaganje.*Poglavnik Ante Pavelić slijedio je politike fašističke Italije i nacističke Njemačke provodeći slične mjere uspostave sustava terora i politike rasizma.* Učiteljica postavlja pitanje učenicima.*Što je rasizam?*Učitelj/ica nastavlja svoje izlaganje.*Ustaše su i prije rata u svom programu imale stvaranje etnički čiste države na prostoru NDH, što su odmah po formiranju vlasti učinile službenom državnom politikom. Već 30. travnja 1941., dakle ni mjesec dana po uspostavi NDH, donose rasne zakone, tj. tzv. Zakonsku odredbu o rasnoj pripadnosti, Zakonsku odredbu o zaštiti arijevske krvi i časti hrvatskog naroda i Zakonsku odredbu o državljanstvu. Odmah su započeli s uhićivanjima, progonima i istrebljenjem nepoželjnih grupa. Ranije su (motivacija) u pročitanim izjavama Ustaša učenici već saznali da su te grupe prvenstveno Židovi, Srbi i Romi. Srbi su u to vrijeme činili gotovo trećinu stanovništva NDH.* Prozvati učenika da na zemljovidu pokaže teritorij NDH i navede koje je dijelove ona obuhvaćala. *Upravo zbog toga što je teritorij NDH obuhvaćao prostor današnje BiH, kao i dijelove današnje Srbije, udio srpskog stanovništva u ukupnom* *stanovništvu bio je toliko visok. Židovi su većinom bili istaknuti pripadnici visokog građanskog sloja. Osim njih, proganjani su i Romi, antifašisti, komunisti, drugi politički protivnici i dr.* *Akcija Diane Budisavljević bila je građanska akcija, koju je osnovala i vodila Diana Budisavljević, zajedno s brojnim suradnicima. Akcija je bila usmjerena na pomoć srpskim ženama i djeci, koja su se nalazila u logorima širom NDH, kao i na spašavanje djece iz tih logora. Prije Dianine akcije nije postojala slična akcija koja bi pomagala Srbima. Postojala je jedino organizirana pomoć za Židove. Mnogi istaknuti građani pravoslavne vjeroispovijesti strahovali su od ustaške vlasti i nisu činili ništa kako bi pomogli. No, Diana ih je uspjela okupiti oko sebe i motivirati da pomognu ljudima koji su bili zatočeni.* *Već tijekom svibnja i lipnja 1941. Srbima je nizom administrativnih mjera u NDH zabranjena upotreba ćirilice, organizacija srpsko-konfesionalnih škola i zabavišta, slobodno kretanje te život u boljim gradskim četvrtima. Učestali su slučajevi oduzimanja imovine, otkaza iz državne službe te deportacija. No, ugledni građani Zagreba srpske narodnosti čiji je rad bio neophodno potreban uz veće su ili manje neugodnosti, poput registracije i nošenja "srpske iskaznice", mogli nastaviti živjeti i raditi, dok je ruralno stanovništvo mnogo češće bilo izloženo nasilju.* Postaviti učenicima pitanje*: Protiv kojih grupa su bili usmjereni nacistički rasni zakoni? Navedite neke od odredbi koje su bile propisane za te grupe.* Prikazuje srpsku iskaznicu Julija Budisavljevića i nalog za izuzeće Julija Budisavljevića od antisrpskih mjera i proziva jednog od učenika da pročita tekst naloga. Postavlja pitanje: *Što je taj nalog značio za Julija i Dianu Budisavljević?*Pitati učenike znaju li koji je bio prvi logor u NDH i gdje se nalazio*.* Ako ne znaju odgovor, učitelj/ica objašnjava.*Prvi sabirni i radni logori u koje su zatvarani Srbi, Židovi, Romi i politički protivnici režima, uključujući i brojne Hrvate, osnovani su već sredinom travnja 1941. (Danica), a do kraja iste godine stvorena je i zakonska osnova za upućivanje nepoćudnih na prisilni boravak i rad u logore, među kojima je najveći i najzloglasniji bio kompleks Jasenovac otvoren u kolovozu 1941. Jedinstven slučaj logora pod njemačkom upravom bio je logor za prihvat žena i djece Loborgrad. Osnovan je 6. listopada 1941. kada je u njega dovedeno 1370 žena i djece iz logora Kruščica pokraj Travnika.* Učitelj/ica prikazuje geografsku ili tematsku kartu s označenim logorima i pokazuje gdje su se oni nalazili te im ukazuje na to da ih je bilo jako puno, iako uglavnom spominjemo samo nekoliko logora. Učenicima posebno ukazuje da je i u njihovoj regiji/županiji/gradu bio logor.Učitelj/ica nastavlja svoje izlaganje.*Kada je riječ o djeci u logorima Nezavisne Države Hrvatske, najveća humanitarna tragedija, do danas snažno zabilježena u kolektivnoj memoriji, započela je u vrijeme i neposredno nakon njemačko-ustaške ofenzive i čišćenja terena u zapadnim dijelovima današnje Bosne i Hercegovine, u proljeće i ljeto 1942. godine. Sile Osovine područje nisu čistile samo od partizanske vojske, već i od civilnog stanovništva koje su sprovodile u privremene ili* *stalne logore i sabirališta nepripremljene za toliki broj ljudi. Također, veliki broj muškaraca i žena odveden je u* *Njemačku i neke druge zemlje* *Trećeg Reicha na prisilni rad. Između 68 000 i 100 000 civila zahvaćeno je ovom akcijom, koja je po svom glavnom dijelu koji je započeo 10. lipnja ostala poznata kao Kozaračka ofenziva, odnosno Bitka na Kozari. Među civilima, uglavnom starcima i ženama, bilo je i oko 23 000 djece. Razdvajanje obitelji, ubijanje, upućivanje na prisilni rad u inozemstvo, palež imovine, glad i zarazne bolesti poharale su izbjeglo stanovništvo, ostavljajući djecu bez roditelja i skrbi. Prema području iz kojega su većim dijelom dolazili, ovi su mališani ostali kolektivno zapamćeni kao kozaračka djeca, iako ih je bilo i s područja Korduna, Banije (Kostajnica, Glina, Petrinja, Sunja), Đakovštine, Požege, Slavonije, Moslavine i nekozarskih dijelova Bosne i Hercegovine. Otprilike polovica ove djece umrijet će u pretrpanim logorima i prihvatilištima NDH, uglavnom od gladi, bolesti i općenitog zanemarivanja, a u logorima jasenovačkog kompleksa i kao žrtve ubojstva.* *Ustaški režim nije bio dobro prihvaćen kod stanovništva Hrvatske. Ustaški pokret, usprkos oduševljenom dočeku njemačkih vojnika u Zagrebu, proizašlom iz frustracije hegemonijom srpske politike u Kraljevini Jugoslaviji te nesposobnosti sagledavanja* *dalekosežnih posljedica fašizma koji je u Europi 1930-ih bio itekako pomodan, nikada nije uživao široku potporu u hrvatskoj javnosti te bez ekstremnih ratnih okolnosti ne bi mogao očekivati zaposjedanje vlasti. Tihom negodovanju javnosti uz politiku terora svakako je doprinijelo i prepuštanje važnih dijelova Dalmacije Italiji. Kao odgovor na ustaško nasilje, ne samo prema Srbima i Židovima, već i prema hrvatskom stanovništvu, javlja se antifašistički, partizanski oružani otpor u ljeto 1941.*Učitelj/ica će podijeliti učenicima papire s kratkom verzijom biografije Diane Budisavljević. Učenici će pročitati biografiju i zapisati ono što smatraju najvažnijim.PRIKAZIVANJE FILMA „Dnevnik Diane Budisavljević“.Nakon prikazivanja filma, učitelj/ica će ostaviti 10 minuta vremena za pitanja i komentare učenika na pogledani film.Ako procijeni da nema dovoljno vremena za pitanja i dojmove, učitelj/ica zadaje učenicima da za domaću zadaću napišu kratki osvrt na film s dojmovima. Nakon toga učitelj/ica će podijeliti učenike u 4 grupe (broj učenika u grupama ovisi o broju učenika u razredu). Svakoj grupi dat će po jedan papir s ulomcima iz izjava svjedoka, djece koja su preživjela logore i koju je spasila Diana Budisavljević. Uz tekst, učenici će dobiti i pitanja na koja će morati odgovoriti. Na kraju, svaka grupa će morati prezentirati svoj rad.*Podijelite se u grupe od 4 učenika. Svaki član grupe će dobiti po jedan tekst s ulomcima iz izjava svjedoka. Imate 5 minuta da ga pročitate. Svaka grupa će dobiti i papir sa 3-4 pitanja na koja moraju odgovoriti svi zajedno. Dobit ćete i veliki papir, markere i olovke. Na papir ćete napisati odgovore na pitanja te će vam on pomoći kod prezentacije. Svaka grupa mora izabrati jednog člana koji će prezentirati odgovore pred razredom. Za izvršavanje zadatka imate 15 minuta.* Učitelj/ica pomaže učenicima, odgovara na njihova pitanja te kontrolira da svi rade i da ne ometaju ostale. Također, podsjeća ih na vrijeme, kako bi svi obavili zadani zadatak.Učitelj/ica podsjeća učenike da je prošlo 15 minuta i da moraju završiti s pisanjem te započeti s prezentacijom napisanog.*Prošlo je zadanih 15 minuta koje ste imali za razgovor i pisanje odgovora. Izaberite jednu osobu koja će prezentirati rad vaše grupe.*Nakon što su sve grupe izložile svoje radove, učitelj/ica, prema njihovim odgovorima, kreira kratki zakljačak.  | Učenici slušaju izlaganje učiteljice.Učenici odgovaraju na pitanje učiteljice.Očekivani odgovor:*Rasizam je smatrati da su neke rase/društvene grupe bolje od drugih ili mrziti nekog zbog njegovih bioloških ili urođenih karakteristika.*Učenici slušaju izlaganje učitelja/ice.Učenik na zemljovidu pokazuje teritorij NDH.Učenici slušaju izlaganje učitelja/ice.Učenici slušaju izlaganje učitelja/ice.Učenici odgovaraju na pitanje.Očekivani odgovor:*Nacistički rasni zakoni bili su usmjereni prije svega protiv Židova, Roma, Slavena, komunista, osoba s invaliditetom, Jehovinih svjedoka i dr. Mjere propisane su bile nošenje različitih oznaka, ovisno o grupi kojoj su pripadali, oduzimanje imovine, uhićivanje, slanje u logore, pogubljivanje.*Učenici pažljivo promatraju prikazani nalog i iskaznicu te slušaju učenika koji čita tekst. Nakon toga se javljaju za komentar.Očekivani odgovor: *Taj nalog je značio da se Julije Budisavljević, iako je Srbin-pravoslavac, smio slobodno kretati i da se na njega nisu odnosile ni druge mjere koje su vrijedile za ostale Srbe. To je značilo da je on važan za državu.*Učenici odgovaraju na pitanje. Očekivani odgovor: *Danica kod Koprivnice.*Učenici slušaju izlaganje učitelja/ice.Učenici gledaju prikazani zemljovid i uočavaju broj logora, s posebnom pozornosti na svoj grad/mjesto/županiju.Učenici slušaju izlaganje učitelja/ice.Učenici slušaju izlaganje učitelja/ice.Učenici slušaju izlaganje učitelj/ice.Učenici čitaju biografiju Diane Budisavljević i zapisuju ono što iz nje smatraju najbitnijim i najzanimljivijim.Učenici gledaju film.Učenici postavljaju pitanja i komentiraju pogledani film.Učenici se dijele u grupe i pozorno slušaju zadatak.Učenici započinju s čitanjem. Nakon pročitanog teksta, čitaju pitanja i diskutiraju o odgovorima. Na kraju, odgovore zapisuju na papir i biraju jednog člana skupine koji će ih prezentirati.Predstavnici grupa izlaze jedan za drugim pred ploču i prezentiraju odgovore. Ostali članovi grupe im pomažu i nadopunjuju ih. | Frontalni radFrontalni radFrontalni radIndividualni radFrontalni radFrontalni radFrontalni radFrontalni radIndividualni radFrontalni radFrontalni radFrontalni radFrontalni radFrontalni radFrontalni radFrontalni radIndividualni radIndividualni radFrontalni radGrupni radGrupni radFrontalni rad | Metoda usmenog izlaganjaMetoda razgovoraMetoda usmenog izlaganjaMetoda rada sa zemljovidomMetoda usmenog izlaganjaMetoda usmenog izlaganjaMetoda usmenog izlaganjaMetoda razgovoraMetoda demonstracije, metoda razgovoraMetoda razgovoraMetoda razgovoraMetoda usmenog izlaganjaMetoda rada s povijesnim zemljovidom, metoda usmenog izlaganjaMetoda usmenog izlaganjaMetoda usmenog izlaganjaMetoda usmenog izlaganjaMetoda rada s tekstom, metoda pisanjaMetoda rada s filmomMetoda razgovoraMetoda razgovoraMetoda čitanja, metoda razgovora, metoda pisanjaMetoda čitanja, metoda razgovora, metoda pisanja | Vizualna i tekstualna – PP prezentacijaPovijesni zemljovidVizualni i tekstualni – PP prezentacijaVizualna – povijesni zemljovidTekstualni – radni listićAudiovizualni – prikazivanje filma (projektor, računalo)Tekstualni – radni listićTekstualni – radni listićTekstualni – radni listić |
| **ZAKLJUČNI DIO***Ponavljanje gradiva (5')* | Učitelj/ica postavlja učenicima pitanja za ponavljanje gradiva:*1. Nabroji barem tri razloga zašto su Ustaše progonile određene društvene skupine?**2. Navedi nekoliko sličnosti između ustaškog sustava terora i nacističkog sustava terora?**3. Nabroji neke od logora koji su funkcionirali u NDH.**4. Zašto je važna Akcija Diane Budisavljević?* *5. Ukratko opiši stanje u logorima kako ga opisuju svjedoci.* | Učenici odgovaraju na postavljena pitanja. Očekivani odgovori:*1. Židovi, Srbi, Romi, politički protivnici (komunisti, antifašisti, pripadnici starih političkih stranaka, itd.).**2. Rasni zakoni su zakoni kojima je ustaški režim, po uzoru na nacistički i fašistički, ozakonio svoju politiku terora protiv raznih društvenih skupina. Rasnim zakonima je oduzeto državljanstvo svim manjinama, zabranjeni su brakovi s „arijcima“, sve manjinske skupine su otpuštane s poslova, oduzimana im je imovina, na kraju ih se i uhićivalo i slalo u logore.**3. Danica, Loborgrad, Jasenovac, Stara Gradiška, itd.**4. Zato što je to jedina akcija koja je pomagala pravoslavnim ženama i djeci. Zahvaljujući njoj, žene i djeca zatvoreni u logorima, ipak su dobivali neku pomoć i ona im je davala nadu da će ih netko čuti i spasiti. Također, Diana je zajedno sa svojim suradnicima spasila veliki broj djece, koja bi vrlo vjerojatno umrla da su ostala u logorima, i pružila im priliku da ponovno pronađu svoje roditelje ili da budu udomljeni u nove obitelji.* *5. Svi logori su bili natrpani, bilo je puno više ljudi nego što su mogli primiti. Zbog toga je bilo puno bolesti, koje su se vrlo brzo širile. Nije bilo nikakve higijene, zatvorenici se nisu imali gdje prati niti su imali čistu odjeću da bi se presvukli. Hrane uglavnom nije bilo ili je ona bila oskudna. Tjerani su na teški fizički rad, čak i žene i djeca. Često su ih i čuvari mučili ili bili jako strogi prema njima. Nije bilo nikakve igre i zabave za djecu.*  | Frontalni rad | Metoda razgovora |  |